San Miniato al Monte

**San Miniato al Monte** (Sv. Minijat na planini) je bazilika u Firenci u centralnoj Italiji, smještena na jednoj od najviših točaka grada. Smatra se jednom od najboljih primjera romaničkih građevina u Toskani i jednom od najljepših crkava u Italiji.

Sv. Minijat ili Minas () bio je armenski princ koji je služio u rimskoj vojsci pod carem Decijen. Nakon što je postao pustinjak, prokazan jekao kršćanin te doveden pred cara ulogorenog pred vratima Firence. Car je naredio da ga se baci pred zvijeri u Amfiteatru, ali ga je pantera odbila pojesti. Potom mu je pred carem odrezana glava, ali ju je on navodno pokupio, prešao Arno odštetao uz Mons Fiorentinus do svog pustinjačkog mjesta. Na istom mjkestu je sagrađeno svetište, a do 8. vijeka i kapela. Gradnju današnje crkve je 1013. godine počeo biskup Alibrando a financirao car Heinrich II. Prvo je bio benediktinski samostan, zatim prešao klinijevcima da bi ga 1373. preuzeli olivetanci koji ga vode do današnjih dana. Redovnici prave poznate vrste likera, meda i čajeve od ljekovitog bilja, koje prodaju u trgovini nedaleko crkve.

Geometrijski uređenu mramornu fasadu se najvjerojatnije počelo graditi1090. godine, iako su gornji dijelovi završeni u 12. vijeku ili kasnije, kada je gradnju financirala firentinska *[[Arte di Calimala]]* (ceh trgovaca suknom), zadužena za održavanje crkve od 1288. (orao na vrhu fasade je njihov simbol).

Mozaik *Krist između Djevice i sv. Minijata* je napravljen 1260. Zvonik se srušio godine 1499. te je 1523. počela gradnja novog koja nikada nije bila dovršena. Za vrijeme opsade Firence 1530. je korištena kao artiljerijski položaj te ga je Michelangelo obložio madracima kako bi ga zaštitio od neprijateljske vatre.

Unutrašnjost crkve je neobična, s korom na platformi iznad kripte, koji predstavlja najstariji dio crkve. Pod datira od 1207. Središtem nave dominira *Cappella del Crocefisso* (Kapela križa), koju je napravio Michelozzo 1448. Prvotno se u njoj nalazio čudotvorni križ koji se danas nalazi u Santa Trìniti a ukrašen je od Agnola Gaddiuja. U kripti postoje ukrasi od terakote koje je napravio Luca della Robbia.

Blizu crkve se nalazi klaustar, projektiran od 1426. i sagrađen između 1443. i sredine 1450-uh. I njega su projektirali Bernardo i Antonio Rosselino te financirala firentinska *Arte della Mercantia*, te utvrđena biskupova palača, sagrađena 1295. i kasnije korištena kao kasarna i bolnica. Cijeli kompleks okružuju zidovi, na brzinu sagrađeni od strane Michelangela za vrijeme opsade te godine 1553. pretvorenu u pravu tvrđavu (*fortezza*) od Cosima I de Medicija. Zidovi sada okružuju veliko groblje *Porte Sante*, sagrađenoi 1854.

Na njemu su sahranjeni Carlo Collodi, tvorac Pinocchija, političar Giovanni Spadolini, slikar Pietro Annigoni, pjesnik Luigi Ugolini, filmski producent Mario Cecchi Gori, vajar Libero Andreotti, pisac Giovanni Papini, i fizičar Bruno Benedetto Rossi.

## Napomene

## Vanjske veze

* San Miniato al Monte - history and pictures
* San Miniato al Monte 
* The Sacristy of the Basilica 
* San Miniato al Monte - pictures, florence panorama from san miniato, infos 
* San Miniato Overview
* Paradoxplace San Miniato Photo Page 
* The Museums of Florence - San Miniato al Monte